**Veeti Louhivaara** (s. 6. helmikuuta 2006 Jyväskylä) on suomalainen jääkiekkomaalivahti, joka edustaa SM-liigajoukkue JYPiä. Hän pelaa pääasiassa seuran U20-joukkueessa.

Ura
---

### Seuraura

Louhivaara innostui jääkiekkoilusta omien sanojensa mukaan esikouluikäisenä. Hän on Jyvässeudun Kiekon kasvatti, mutta Louhivaara siirtyi juniorina sittemmin JYPiin. Hänen pelipaikkansa vaihteli pitkään kenttäpelaajan ja maalivahdin välillä, kunnes Louhivaaran pelipaikka vakinaistui maalivahdiksi vasta teini-ikäisenä. Kaudella 2021–2022 hänellä oli U16 SM-sarjan paras torjuntaprosentti (94,3%). Louhivaara palkittiin sarjan parhaana maalivahtina Jukka Tammi -palkinnolla ja hänet valittiin ensimmäiseen tähdistökentälliseen.

Kaudella 2023–2024 Louhivaara jakoi pääasiassa JYPin U20-joukkueen torjuntavastuuta Otto Hannikaisen kanssa. Hän sai tililleen ensimmäisen ja kauden ainoaksi jääneen SM-liigaottelunsa vain 17-vuotiaana 28. marraskuuta 2023 vieraissa Tampereen Ilvestä vastaan, kun Veini Vehviläinen oli sivussa. Louhvaara lähti otteluun JYPin kakkosmaalivahtina Topias Leinoselle, mutta Louhivaara vaihdettiin joukkueen maalinsuulle ajassa 43.05, kun Ilves siirtyi ottelussa jo 5–0-johtoon. Louhivaara torjui ottelussa 16.55 minuutin aikana seitsemän kertaa, eikä hän päästänyt maaliakaan. JYP hävisi ottelun lopulta kuitenkin lukemin 5–1. 29. tammikuuta 2024 Louhivaara loukkaantui vaarallisesti U20-joukkueen harjoituksissa, kun hän sai pelitilanteessa viiltovamman jalkaansa ja kuljettiin ambulanssilla jatkotutkimuksiin. Louhivaaran vamma vaati leikkushoitoa ja hänen kautensa todettiin päättyneeksi.

### Maajoukkueura

Louhivaara edusti Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2023, jolloin hän voitti pronssia. Yhteensä Louhivaara on pelannut kuusi poikien maaottelua.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2023–2024 | JYP | U20-SM | 21 | 13 | 6 | 0 | 1214 | 58 | 1 | 2.87 | 89,0 | – | – | – | – | – | – | – | – |
|  | JYP | SM-liiga | 1 | 0 | 0 | 0 | 17 | 0 | 0 | 0.00 | 100 | – | – | – | – | – | – | – | – |

Lähteet
-------

* Veeti Louhivaara The Internet Hockey Databasessa (englanniksi)
* Veeti Louhivaara Eurohockey-sivustolla (englanniksi)
* Veeti Louhivaara *Elite Prospects*. Everysport Media Group AB.  (englanniksi)

### Viitteet

1. 1 2 3  Veeti Louhivaara *Elite Prospects*. Everysport Media Group AB.  (englanniksi)
2. 1 2  Sihvonen, Varpu: U18 SM: Louhivaara juontaa maaliltaan JYPin peliä: "Olen liikkuva ja äänekäs" *leijonat.fi*.  26.10.2023. Suomen Jääkiekkoliitto ry – Finlands Ishockeyförbund rf. Viitattu 3.12.2023.
3. ↑  Seppä, Lassi: U20 SM-sarjan tehopelaajille liigadebyytit – Pulkkinen ja Huovila JYP-paitaan *Jatkoaika.com*.  28.11.2023. Jatkoaika r.y. Viitattu 3.12.2023.
4. ↑  Brander, Timo: Karmea vammatilanne – JYPin nuori maalivahti joutuu tänään kovaan paikkaan *iltalehti.fi*.  28.11.2023. Alma Media Suomi Oy. Viitattu 3.12.2023.
5. ↑  Ilves - JYP, 28.11.2023 *liiga.fi*.  28.11.2023. Jääkiekon SM-liiga Oy. Viitattu 3.12.2023.
6. ↑  Ilves - JYP, 28.11.2023 *liiga.fi*.  28.11.2023. Jääkiekon SM-liiga Oy. Viitattu 3.12.2023.
7. ↑  Ilves - JYP, 28.11.2023 *liiga.fi*.  28.11.2023. Jääkiekon SM-liiga Oy. Viitattu 3.12.2023.
8. ↑  SM-liigapelaaja sai pahan viiltohaavan harjoituksissa – seura kertoi uutta tietoa pelottavasta tapauksesta *is.fi*.  29.1.2024. Sanoma Media Finland Oy. Viitattu 24.3.2024.
9. ↑  Oivio, Janne: Viilto-onnettomuuteen joutuneen Veeti Louhivaaran, 17, kausi ohi *HS.fi*.  4.2.2024. Sanoma Media Finland Oy. Viitattu 24.3.2024.

JYP – SM-liiga
2 Minkkinen |
3 Honka |
4 Aliranta |
4 V. Koskela |
5 Vainio (**A**) |
6 Pulkkinen |
9 Petman |
15 Perttu |
16 Tumānovs |
17 Varga |
21 J. Malinen |
22 S. Koskela |
25 Siikanen |
28 Lassila |
29 Winberg |
31 Peltola |
32 Turkulainen |
34 Leinonen |
35 Vehviläinen |
38 Tohila |
41 Hannikainen |
41 Louhivaara |
42 Eronen (**C**) |
45 Huttu |
45 A. Malinen |
49 Smith |
61 Huovila |
63 Christoffer |
71 Puustinen (**A**) |
88 Rooba |
91 Gardiner |
92 Vidgren  

Valmentajat Heiskanen – Hämäläinen – Haataja – Pekkarinen – Luhanko – Pohjanvirta